Efter TV2/NORD fredag omtalte sagen, vil Venstre nu alligevel lade de syv skoleelever i 9. klasse køre gratis med skolebussen fra Gedsted til Skals Skole. Hidtil har meldingen fra kommunens ellers været, at eleverne skulle skifte fra Skals Skole til skolen i Farsø for at bevare retten til gratis buskørsel. Men nu siger Venstres medlem af Børn og Skoleudvalget Lise Harbo, at kommunen er nødt til at lave en overgangsordning, så eleverne også får buskort gratis næste år. - Sagen skal på dagsorden på det første møde i august, og men allerede inden kan jeg godt love forældrene at de har fået en positiv tilbagemelding, siger Lise Harbo (Venstre).

Opsummering:
Syv skoleelever i Gedsted skal alligevel ikke selv betale for buskort i det kommende skoleår. Reglerne skal bøjes, så elever kan køre gratis næste skoleår, lyder det nu fra Venstre i Vesthimmerlands Kommune.